549.08 REGOLAMENTI DWAR TNIĠĠIŻ TAL-ARJA MINN IMPJANTI INDUSTRIJALI L-AVVIŻ LEGALI 211 tal-2001, kif emendat bl-Avviż Legali 426 tal-2007. L-AVVIŻ LEGALI 211 tal-2001, kif emendat bl-Avviż Legali 426 tal-2007. 1. Titolu. It-titolu ta’ dawn ir-regolamenti hu Regolamenti dwar Tniġġiż tal-Arja minn Impjanti Industrijali. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieg xort’oħra: " awtorità kompetenti " tfisser id-Dipartiment għall-Ħarsien ta’ l-Ambjent taħt id-direzzjoni tad-Direttur għall-Ħarsien ta’ l-Ambjent u tali korp jew persuna oħra li l-Ministru responsabbli għall-ambjent jista’ b’ordni fil-Gazzetta jippreskrivi u korpi jew persuni differenti jistgħu jiġu hekk imsemmija bħala l-awtorità kompetenti għal disposizzjonijiet differenti u għal għanijiet differenti ta’ dawn ir-regolamenti; " impjant " tfisser kull stabbiliment jew kull impjant fiss użat għal finijiet industrijali jew ta’ utilità pubblika li x’aktarx jikkaġuna t-tniġġiż ta’ l-arja; " impjant eżistenti " tfisser impjant li jkun qed jaħdem qabel l-1 ta’ Jannar ta’ l-1987 jew li jkun mibni jew awtorizzat qabel dik id-data; " limitu ta’ valuri dwar il-kwalità ta’ l-arja " tfisser il-konċentrazzjoni ta’ sustanzi li jniġġżu fl-arja matul perjodu speċifikat fiss u li ma jinqabiżx; " limitu ta’ valur dwar emissjoni " tfisser il-konċentrazzjoni jew il-massa ta’ sustanzi li jniġġżu f’emissjonijiet minn impjanti waqt perjodu speċifikat li m’għandux jinqabeż; " tniġġiż ta’ l-arja " tfisser l-introduzzjoni mill-bniedem, b’mod dirett jew indirett, ta’ sustanza jew enerġija fl-arja li jħallu riżultati qerrieda ta’ xorta li tikkaġuna periklu għas-saħħa tal-bniedem, dannu għar-riżorsi ħajjin u l-ekosistemi u l-proprjetà materjali u tħassar jew tinterferixxi ma’ kull faċilità u użu ieħor leġittimu ta’ l-ambjent. 3. Liċenzjar għat-tħaddim ta’ impjanti industrijali tat-tip fl-Anness I. (1) L-awtorità kompetenti għandha tiżgura li t-tħaddim ta’ impjanti li jappartjenu għall-kategoriji elenkati fl-Anness I ikunu jeħtiegu awtorizzazzjoni minn qabel li tingħata mill-istess awtorità kompetenti. (2) Kull operatur ta’ impjant li jappartjeni għall-kategoriji elenkati fl-Anness I jew li, bħala riżultat tat-tibdil, jaqgħu taħt dawk il-kategoriji għandhom ikunu jeħtieġu awtorizzazzjoni mill-awtorità kompetenti. (3) L-awtorità kompetenti tista’ teħtieġ li kategoriji oħra ta’ impjanti jkunu jaħdmu b’liċenza. 4. Kriterji segwiti fil-ħruġ ta’ liċenza. Tis ta’ biss tinħareġ li ċenza meta l-awtorità kompetenti tkun sodisfattali: (a) tkun ittieħdet kull miżura preventiva xierqa kontra t-tniġġiż ta’ l-arja, inkluża l-applikazzjoni ta’ l-aħjar teknoloġija disponibbli, sakemm l-applikazzjoni ta’ dawk il-miżuri ma tkunx teħtieġ spejjeż eċċessivi; (b) l-użu ta’ l-impjant m’għandux jikkaġunatniġġiż ta’ l-arja sinifikanti b’mod partikolari mill-emissjoni ta’ sustanzi msemmija fl-Anness II; (ċ) m’għandu jinqabeż l-ebda limitu applikabbli ta’ valuri dwar l-emissjoni; (d) għandu jitqies kull limitu applikabli ta’ valuri dwar il-kwalità ta’ l-arja. 5. Żoni bi tniġġiż partikolari u żoni protetti. L-awtorità kompetenti tista’: (a) tagħżel żoni li huma b’mod partikolari imniġ[/a, u li għalihom il-limitu ta’ valur dwar emissjoni jiġi stabillit b’mod aktar iebes minn dak li hemm fir-regolament 4; (b) tagħżel żoni biex ikunu protetti b’mod speċjali u li għalihom il-limitu ta’ valuri dwar il-kwalità ta’ l-arja u l-limitu ta’ valur dwar emissjoni jiġi stabbilit b’mod aktar iebes minn dak li hemm fir-regolament 4; (ċ) tiddeċiedi illi f’dawn iż-żoni hawn fuq imsemmija, kategoriji speċifiċi ta’ impjanti li hemm fl-Anness I, jistgħu ma jiġux mibnija jew mħaddma sakemm ma jkunx hemm kondizzjonijiet speċjali li jridu jiġu mħarsa. 6. Applikazzjonijiet għall-awtorizzazzjoni. L-applikazzjonijiet għall-awtorizzazzjoni jridu jinkludu deskrizzjoni ta’ l-impjan tilli jkun fiha l-informazzjoni meħtieġa minħabba fid-deċiżjoni li trid tittieħed fuq jekk tingħatax l-awtorizzazzjoni skond ir-regolamenti 3 u 4. 7. Aċċess għall-informazzjoni minn membri tal-pubbliku. (1) L-awtorità kompetenti għandha tieħu l-miżuri neċessarji biex tiżgura li l-applikazzjonijiet għal-liċenza u d-deċiżjonijiet li tieħu jkunu disponibbli għall-pubbliku interessat f’dawk il-ħinijiet raġonevoli li hija tista’ tistabbilixxi. (2) Is-sub regolament (1) japplika mingħajr preġudizzju għal disposizzjonijiet speċifiċi li għandhom x’jaqsmu ma’ l-istima ta’ l-effetti fuq l-ambjent ta’ proġetti pubbliċi u privati u bla ħsara għall-osservanza tad-disposizzjonijiet li għandhom x’jaqsmu mas-sigriet kummerċjali. 8. L-emissjonijiet mill-impjanti jkunu skond dawn ir-regolamenti. L-awtorità kompetenti għandha tiżgura li l-emissjonijiet mill-impjanti għandhom jiġu determinati għall-fini tas-sorveljar ta’ l-osservanza ma’ l-obbligi msemmija fir-regolament 4. Il-metodi ta’ determinazzjoni għandhom jiġu approvati mill-awtorità kompetenti. 9. Implimentazzjoni ta’ politika u strateġiji minn impjanti inbdustrijali. L-awtorità kompetenti għandha tiżgura li impjanti eżistenti li jkunu jaqgħu fil-kategoriji msemmija fl-Anness I, jadottaw l-aqwa politika u strateġiji minn teknoloġija disponibbli, filwaqt li tqis b’mod partikolari: (a) il-karatteristiċi tekniċi ta’ l-impjant, (b) ir-rata tagħha ta’ kif tiġi utilizzata u kemm ikun għadfad lilha ħajja, (ċ) ix-xorta u l-volum ta’ emissjonijiet ta’ tniġġiż li joħorġu minnha, (d) li ma jkunx mixtieq li jsiru spejjeż eċċessivi għal dak l-impjant involut, filwaqt li titqies b’mod partikolari s-sitwazzjoni ekonomika ta’ intrapriżi li jaqgħu fil-kategorija inkwistjoni. 10. Għal min ma japplikawx dawn ir-regolamenti. Dawn ir-regolamenti ma japplikawx għal impjanti industrijali li jkollhom għanijiet ta’ difiża nazzjonali. 11. Drittijiet. Emendat: A.L.426 tal-2007. Għandu jitħallas dritt ta’ elfumija u erbgħa u sittineurou disgħa u sitt inċenteżmu (€ 1, 164.69) lill-awtorità kompetenti flimkien ma’ applikazzjoni għal-liċenza biex jitħaddem impjant. 12. Reati taħt dawn ir-regolamenti. Persuna tkun ħatja ta’ reat kontra dawn ir-regolamenti jekk: (a) tonqos milli tapplika għal-liċenza taħt ir-regolament 3 biex tħaddem impjant u dak l-impjant ikun fil-fatt qiegħed jaħdem, jew tonqos milli tħares xi disposizzjoni ta’ dawn ir-regolamenti jew xi ordni leġittimament mogħtija skond xi disposizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) taġixxi bi ksur ta’ xi disposizzjoni ta’ dawn ir-regolamenti; jew (d) tassoċja ruħha jew tittanta tassoċja ruħha ma’ xi persuna, jew tgħin, jew tħajjar, lil xi persuna oħra b’liema mezz ikun, inkluż ir-reklamar, l-għoti ta’ pariri jew il-ħlas ta’ flus biex tikser id-disposizzjonijiet ta’ dawn ir-regolamenti jew biex tonqos milli tħares xi disposizzjoni tagħhom, inkluża kull ordni mogħtija leġittimament skond xi disposizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamenti. 13. Pieni. Emendat: A.L.426 tal-2007. Min jagħmel reat kontra dawn ir-regolamenti jista’, meta jinsabħati, jeħel: (a) meta jinsabħati għall-ewwel darba, multa ta’ mhux anqas minn elfumija u erbgħa u sittineurou disgħa u sitt inċenteżmu (€ 1, 164.69) iżda mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37); (b) meta jinsabħati għat-tieni darba jew aktar drabi, multa ta’ mhux anqas minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) iżda mhux iżjed minn erbatelef u sittmija u tmienja u ħamsineuro u ħamsa u sebgħ in ċenteżmu (€ 4, 658.75), jew għal priġunerija għal żmien mhux iżjed minn sentejn, jew għal dik il-multa u priġunerija flimkien: Iżda meta persuna tinsab ħatja li tkun għamlet reat taħt dawn ir-regolamenti bl-użu ta’ vettura, sid dik il-vettura, meta dan ikun japplika, jkun responsabbli bl-istess modu fl-istess qies: Iżda wkoll il-qorti għandha tordna lil persuna li tkun insabet ħatja li għamlet reat kontra dawn ir-regolament itħallas għall-ispejjeż imġarrba mill-entitajiet pubbliċi u, jew persuni oħra mqabbda minnhom involuti fl-implimentazzjoni ta’ dawn ir-regolamenti u biex tiġi rranġata l-ħsara kkawżata lill-ambjent b’riżultat ta’ dak ir-reat, ir-revoka tal-permess maħruġ mill-Pulizija u l-konfiska tal-corpus delicti. 14. Applikabilità tal-Kodiċi Kriminali. Kap. 9. (1) Id-disposizzjonijiet ta’ l-artikoli 23 u 30(1) tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza, permess jew awtorità m’ghandha f’ebda każ tkun għal inqas minn sena. (2) Kap.9. Kap. 9. Minkejja d-disposizzjonijiet ta’ l-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jista’ jkun il-każ, u għandhom ikunu skond id-disposizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-disposizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti. 15. Lingwa ta’ l-Annessi. L-Annessi I u II li jinsabu ma’ dawn ir-regolament i qegħdin jiġu ppubblikati fil-lingwa Ingliża flimkien mat-test Ingliż ta’ dawn ir-regolamenti.